Die kameelperd is die hoogste dier ter wêreld. Hy is ‘n herkouer en hy verkies om die oop veld tussen doringbome rond te loop waar hy na hartelus die sappige blaartjie bo van die toppe af kan pluk.
Die koei het gewoonlik net een kalfie, en die klein kameelperdjie moet maar buite sy gesinskring vir hom ‘n maat gaan soek wanneer hy die gewilde stoeispel van die kameelperde wil speel. Hierdie speletjie is ‘n eienaardige skouspiel: die twee kameelperdjies probeer om mekaar met hulle nekke onderstebo te stamp. Dit is egter alles sommer speletjies en niemand kry in die proses seer nie.